# White Desert

White Desert (lit. ‘desert blanc’) és un operador turístic britànic que organitza expedicions a l'Antàrtida. A 2021, era l'única empresa a oferir un servei de jet privat comercial al continent austral. El seu campament Whichaway Camp és sovint considerat el primer i únic hotel de l'Antàrtida.

## Història

Robyn i Patrick Woodhead, una parella d'exploradors polars britànics, van fundar l'empresa White Desert a Londres el desembre del 2005 amb l'objectiu de «fer l'Antàrtida accessible a tothom, no només als exploradors». El 2012, es va construir el campament Whichaway Camp a l'oasi Schirmacher, dotat de diverses cabines per a convidats, que contenen cadascuna dormitori, lavabo, menjador i una biblioteca i s'escalfen amb energia solar. El campament va ser renovat exhaustivament el 2016. Es preveu retirar-lo del tot quan s'acabi la seva vida útil.
Es transporten com a màxim dotze convidats per grup des de Ciutat del Cap (Sud-àfrica) fins al Whichaway Camp, el campament base principal situat a la Terra de la Reina Maud (Antàrtida), mitjançant diversos avions privats. Els vols aterren i s'enlairen a la pista Wolfs Fang, ubicada a la mateixa zona antàrtica. El 2017, l'explorador britànic Hamish Harding es va posar a treballar amb White Desert amb l'objectiu d'establir el primer servei regular d'avions de negocis a l'Antàrtida. El 2 de novembre del 2021, un HiFly Airbus A340-300 (9H-SOL) va aterrar a la pista Wolfs Fang Runway provinent de Ciutat del Cap, amb la qual cosa es va convertir en l'avió més gros a aterrar-hi i en el primer Airbus A340 a aterrar al continent.
A part de l'allotjament i els serveis d'hotel habituals, l'empresa ofereix als clients excursions a construccions pròximes, una visita guiada de la vida salvatge de la zona i un viatge al pol Sud. White Desert només està operativa del novembre al gener per la duresa del clima antàrtic durant la resta de l'any. Diverses publicacions han assenyalat l'estatus de luxe i l'exclusivitat de la companyia; a 2017, el preu per client oscil·lava entre uns 30.000$ i gairebé 200.000$. En una ressenya a Vogue, Nick Remsen va qualificar el servei de «extremadament car». Al seu torn, els fundadors van justificar els alts preus emparant-se en les despeses logístiques extraordinàriament altes del transport i l'allotjament dels hostes a l'Antàrtida.
L'empresa White Desert pertany a l'Associació Internacional d'Operadors Turístics de l'Antàrtida (anglès: International Association of Antarctica Tour Operators).

## Premis i reconeixements

White Desert ha rebut cinc vegades el premi World Travel Award al millor operador d'expedicions polars, primer el 2012 i després consecutivament tots els anys del 2014 al 2017. Elite Traveller va incloure l'empresa en la llista de les 50 millors aventures del 2017, com també Condé Nast Traveler en la llista de destins destacats del 2023.

## Referències

* 1 2 Hickman, Arvind. «Antarctica eco-tourism operator appoints UK PR agency» (en anglès). PRWeek, 13-01-2021. Arxivat de l'original el 19 January 2021. [Consulta: 10 juliol 2021].
* ↑ Hickman, Arvind. «Antarctica eco-tourism operator appoints UK PR agency» (en anglès). PRWeek, 13-01-2021. Arxivat de l'original el 19 January 2021. [Consulta: 10 juliol 2021].
* 1 2 3 Cam, Lisa. «Would you pay US$100,000 for a taste of true Antarctic wilderness?» (en anglès americà). South China Morning Post, 22-03-2021. Arxivat de l'original el 26 April 2021. [Consulta: 26 abril 2021].
* 1 2 Stone, Madeline. «Go inside Antarctica's only luxury camp, where tours to the South Pole will set you back $72,000» (en anglès americà). Business Insider, 23-08-2016. Arxivat de l'original el 27 April 2021. [Consulta: 27 abril 2021].
* 1 2 Neuman, Phoebe. «Exploring Antarctica Is About to Get Much More Luxurious» (en anglès americà). Robb Report, 05-08-2017. Arxivat de l'original el 29 August 2019. [Consulta: 26 abril 2021].
* 1 2 3 4 Begley Bloom, Laura. «For $80,000 a week, you can stay at the most exclusive hotel on Earth — in Antarctica» (en anglès americà). CNBC, 18-10-2017. Arxivat de l'original el 26 April 2021. [Consulta: 26 abril 2021].
* 1 2 Avakian, Talia. «The World's Most Remote Hotel Gets a Luxury Makeover» (en anglès americà). Travel + Leisure, 24-08-2016. Arxivat de l'original el 26 April 2021. [Consulta: 26 abril 2021].
* ↑ «How you can book a luxury trip to Antarctica» (en anglès americà). Esquire Middle East, 16-03-2021. Arxivat de l'original el 25 March 2021. [Consulta: 26 abril 2021].
* 1 2 Stewart, Stanley. «Why you must add this place to your bucket list». The Australian, 25-03-2021. Arxivat de l'original el 24 April 2021. [Consulta: 13 juliol 2021].
* ↑ Miner Murray, Meghan. «9 cozy ice hotels and igloos around the globe» (en anglès americà). National Geographic, 10-12-2018. Arxivat de l'original el 28 April 2021. [Consulta: 26 abril 2021].
* 1 2 Romano, Andrea. «This Luxury, One-day Trip to Antarctica Will Cost You a Mere $195,000» (en anglès americà). Travel + Leisure, 12-07-2017. Arxivat de l'original el 26 April 2021. [Consulta: 26 abril 2021].
* 1 2 Ekstein, Nikki. «Antarctica Now Has a Jaw-Dropping Luxury Hotel» (en anglès americà). Bloomberg News, 17-08-2016. Arxivat de l'original el 29 November 2020. [Consulta: 26 abril 2021].
* ↑ Stewart, Stanley. «On a Trip to Antarctica, Leaving as Light a Footprint as Possible» (en anglès americà). Condé Nast Traveler, 12-10-2020. Arxivat de l'original el 14 February 2021. [Consulta: 26 abril 2021].
* ↑ Shaw-Smith, Peter. «Bestfly Antarctica Excursions To Continue This Season» (en anglès americà). Aviation International News, 08-08-2018. Arxivat de l'original el 27 April 2021. [Consulta: 26 abril 2021].
* ↑ Magyarics, Kelly. «Here's how to experience Antarctica in a single day» (en anglès americà). Lonely Planet, 22-12-2019. Arxivat de l'original el 27 April 2021. [Consulta: 26 abril 2021].
* ↑ «Hamish Harding: the British explorer missing at sea near the Titanic». , 19-06-2023.
* ↑ Lim, Jean. «Airbus A340 lands in Antarctica for the first time» (en anglès). AeroTime Hub, 25-11-2021. Arxivat de l'original el 11 December 2021. [Consulta: 11 desembre 2021].
* ↑ Villamizar, Helwing. «Hi Fly Lands First Ever A340 in Antarctica (+Video)» (en anglès americà). Airways Magazine, 22-11-2021. Arxivat de l'original el 11 December 2021. [Consulta: 11 desembre 2021].
* ↑ Shurvell, Joanne. «Antarctica, The Safest Place To Visit In 2020 And Beyond» (en anglès americà). Forbes, 18-05-2020. Arxivat de l'original el 26 April 2021. [Consulta: 26 abril 2021].
* ↑ Usborne, Simon (3 April 2019). «Luxury travel: Wealth of experiences». National Geographic Traveler. Arxivat de l'original el 26 April 2021.
* ↑ Olmsted, Larry. «If Antarctica Is On Your Bucket List, Here's How You Can Visit In Luxury Style» (en anglès americà). Forbes, 11-09-2017. Arxivat de l'original el 28 April 2021. [Consulta: 27 abril 2021].
* ↑ Remsen, Nick (21 December 2022). «From Ice Climbing to Emperor Penguins, a More Mindful Way to Visit Antarctica». Vogue.
* ↑ Usborne, Simon (3 April 2019). «Luxury travel: Wealth of experiences». National Geographic Traveler. Arxivat de l'original el 26 April 2021.
* ↑ Baird, Katee. «Glamping with Penguins at White Desert in Antarctica!». TravelPirates, 23-04-2021. Arxivat de l'original el 28 April 2021. [Consulta: 27 abril 2021].
* ↑ «White Desert nominee profile». World Travel Awards. Arxivat de l'original el 27 January 2021. [Consulta: 27 abril 2021].
* ↑ «Where to travel next: the 2023 Hot List» (en anglès). Condé Nast Traveler, 27-04-2023. [Consulta: 30 agost 2024].